**REZULTATI PODUZETNIKA U DJELATNOSTI KAMPOVA I PROSTORA ZA KAMPIRANJE**

**U RAZDOBLJU OD 2016. DO 2020. GODINE**

U razdoblju od 2016. do 2020. godine, prema podacima iz obrađenih godišnjih financijskih izvještaja, u djelatnosti NKD 55.30 - Kampovi i prostori za kampiranje najmanje poduzetnika bilo je u 2016. godini (146), a najviše u 2020. godini (197). U istom razdoblju brisano je 48[[1]](#footnote-1) poduzetnika, pravnih i fizičkih osoba obveznika poreza na dobit, među kojima je i društvo JADRANKA KAMPOVI d.o.o., koje je 31. prosinca 2019. godine pripojeno društvu JADRANKA HOTELI d.o.o..[[2]](#footnote-2)

Najviše zaposlenih u ovoj djelatnosti bilo je 2019. godine (1.354), a najmanje 2020. godine (1.169). Najveći prihodi u proteklih pet godina ostvareni su 2019. godine (874,0 milijuna kuna), što je 49,4% više u odnosu na 2020. godinu kada su ostvareni najmanji prihodi (584,9 milijuna kuna). Prosječni prihodi po poduzetniku bili su najveći 2017. godine i iznosili su 5,1 milijun kuna, dok su 2020. godine bili najmanji u promatranom razdoblju, 3 milijuna kuna. Od ukupnog broja poduzetnika u djelatnosti kampova i prostora za kampiranje u 2020. godini, njih 36% poslovalo je s dobiti, dok je 64% iskazalo gubitak razdoblja. Za usporedbu, 2016. godine udio dobitaša bio je 61%, u odnosu na 39% gubitaša.

**Tablica 1. Osnovni financijski rezultati poslovanja poduzetnika u djelatnosti 55.30 - Kampovi i prostori za kampiranje, za razdoblje od 2016. do 2020. godine** (iznosi u tisućama kuna, plaće u kunama)

|  |  |  |  |  |  |  |
| --- | --- | --- | --- | --- | --- | --- |
| **Opis** | **Razred djelatnosti 55.30** (tekuće razdoblje iz godišnjeg financijskog izvještaja) | | | | | |
|
| **2016.** | **2017.** | **2018.** | **2019.** | **2020.** | **Indeks 2020./2016.** |
| Broj poduzetnika | 146 | 165 | 177 | 187 | 197 | 134,9 |
| Broj dobitaša | 89 | 106 | 108 | 99 | 71 | 79,8 |
| Broj gubitaša | 57 | 59 | 69 | 88 | 126 | 221,1 |
| Broj zaposlenih | 1.179 | 1.226 | 1.224 | 1.354 | 1.169 | 99,2 |
| Ukupni prihodi | 729.410 | 837.940 | 854.914 | 873.973 | 584.930 | 80,2 |
| Ukupni rashodi | 596.730 | 662.489 | 686.950 | 740.084 | 619.537 | 103,8 |
| Dobit prije oporezivanja | 140.096 | 181.856 | 180.859 | 172.343 | 42.090 | 30,0 |
| Gubitak prije oporezivanja | 7.415 | 6.405 | 12.895 | 38.454 | 76.697 | 1.034,3 |
| Porez na dobit | 17.922 | 32.396 | 27.829 | 33.653 | 4.548 | 25,4 |
| Dobit razdoblja | 122.205 | 149.463 | 153.225 | 141.901 | 37.607 | 30,8 |
| Gubitak razdoblja | 7.447 | 6.408 | 13.091 | 41.665 | 76.762 | 1.030,8 |
| **Konsolidirani financijski rezultat – dobit (+) ili gubitak (-) razdoblja** | **114.758** | **143.055** | **140.135** | **100.236** | **-39.155** | **-** |
| Izvoz | 180.280 | 220.980 | 211.108 | 215.488 | 142.219 | 78,9 |
| Uvoz | 20.634 | 34.187 | 31.726 | 39.959 | 28.037 | 135,9 |
| Trgovinski saldo (izvoz minus uvoz) | 159.646 | 186.793 | 179.382 | 175.529 | 114.182 | 71,5 |
| Investicije u novu dugotrajnu imovinu[[3]](#footnote-3) | 74.376 | 77.539 | 75.880 | 56.597 | 56.373 | 75,8 |
| Prosječne mj. neto plaće po zaposlenom | 5.275 | 5.617 | 5.835 | 5.831 | 5.758 | 109,2 |

*Izvor: Fina – Registar godišnjih financijskih izvještaja*

Među 197 poduzetnika u djelatnosti kampova i prostora za kampiranje u 2020. godini, najveće prihode ostvarila je VALALTA d.o.o. Rovinj (192,3 milijuna kuna), što je udio od 32,9% u ukupnim prihodima djelatnosti. Navedeno društvo imalo je najviše zaposlenih, 333, kojima je obračunata prosječna mjesečna neto plaća u iznosu od 6.237 kuna. INDUSTRIAL PROJECTS d.o.o. iz Fažane drugi je po ostvarenim ukupnim prihodima (29,8 milijuna kuna). Udio pet poduzetnika s najvećim prihodima u 2020. godini u ukupnim prihodima 197 poduzetnika u djelatnosti kampova i prostora za kampiranje, bio je 50% (tablica 2.).


**Tablica 2. Top pet poduzetnika po ukupnim prihodima u 2020. g., u razredu djelatnosti 55.30** (iznosi u tisućama kn)

| **R.br.** | **OIB** | **Naziv** | **Sjedište** | **Broj zaposlenih** | **Ukupni prihodi** | **Dobit razdoblja** |
| --- | --- | --- | --- | --- | --- | --- |
| 1. | 94300736117 | VALALTA d.o.o. Rovinj | Rovinj | 333 | 192.276 | 14.534 |
| 2. | 15703919969 | INDUSTRIAL PROJECTS d.o.o. | Fažana | 31 | 29.803 | 0 |
| 3. | 39508009387 | PROFICIO d.d. | Zagreb | 74 | 25.631 | 0 |
| 4. | 03299965935 | NOA GRUPA d.o.o. | Zagreb | 22 | 23.557 | 6.099 |
| 5. | 63465435060 | LOŠINJSKA PLOVIDBA TURIZAM d.o.o. | Mali Lošinj | 52 | 21.423 | 0 |
| **Ukupno top pet** | | | | **512** | **292.691** | **20.633** |
| **Ukupno svi poduzetnici NKD 55.30** | | | | **1.169** | **584.930** | **37.607** |
| **Udio top pet poduzetnika u razredu djelatnosti NKD 55.30** | | | | **43,8%** | **50,0%** | **54,9%** |

*Izvor: Fina – Registar godišnjih financijskih izvještaja*

Poduzetnici u djelatnosti kampova i prostora za kampiranje ostvarili su pozitivan konsolidirani financijski rezultat od 2016. do 2019. godine, dok su u 2020. godini iskazali negativan rezultat (39,2 milijuna kuna). Najveći gubitak razdoblja u 2020. godini iskazao je PROFICIO d.d. iz Zagreba (18,1 milijun kuna) i VACANSOLEIL d.o.o. iz Rijeke (10,5 milijuna kuna). Najveća neto dobit ostvarena je u 2017. godini u iznosu od 143,1 milijun kuna, kada je najveću dobit razdoblja iskazala VALALTA d.o.o. Rovinj (44,2 milijuna kuna).

**Slika 1. VALALTA d.o.o. prva je među poduzetnicima u djelatnosti NKD 55.30 prema ukupnim prihodima, neto dobiti i broju zaposlenih u 2020. godini**



*Izvor: Financijska agencija, servis* [*info.BIZ*](https://www.fina.hr/info.biz)

Prosječna mjesečna neto obračunata plaća zaposlenima kod poduzetnika u djelatnosti kampova i prostora za kampiranje u 2020. godini iznosila je 5.758 kuna i bila je 9,2% viša u odnosu na početnu promatranu godinu (2016.) te 3,6% manja od prosječne mjesečne neto plaće zaposlenih kod poduzetnika na razini RH (5.971 kuna).

U djelatnosti kampova i prostora za kampiranje ostvaren je pozitivan trgovinski saldo kroz promatrano razdoblje. Najveći trgovinski suficit ostvaren je 2017. godine u iznosu od 186,8 milijuna kuna, koliko je izvoz bio veći od uvoza, dok je najmanji trgovinski suficit iskazan u 2020. godini u iznosu od 114,2 milijuna kuna. Izvoz poduzetnika u iznosu od 142,2 milijuna kuna u 2020. godini, smanjenje je od 21,1% u odnosu na 2016. godinu, dok je uvoz veći za 35,9% (28 milijuna kuna u 2020., u odnosu na 20,6 milijuna kuna u 2016. godini).

Analiza poduzetnika u 2020. godini u djelatnosti kampova i prostora za kampiranje pokazala je najveću koncentraciju poduzetnika na području Istarske županije (36), a slijede Zadarska županija i Grad Zagreb (po 31), Primorsko-goranska (25), Splitsko-dalmatinska (20) te Ličko-senjska županija (11). Najmanje poduzetnika sjedište je imalo u Vukovarsko-srijemskoj, Požeško-slavonskoj, Bjelovarsko-bilogorskoj i Krapinsko-zagorskoj županiji (po jedan), a u Koprivničko-križevačkoj, Virovitičko-podravskoj i Brodsko-posavskoj županiji nema poduzetnika u djelatnosti kampova i prostora za kampiranje. Najveće ukupne prihode ostvarili su poduzetnici sa sjedištem u Istarskoj županiji, u iznosu od 283,6 milijuna kuna. Prema kriteriju ostvarene neto dobiti na prvom su mjestu također poduzetnici sa sjedištem u Istarskoj županiji (6,9 milijuna kuna), koji su uz poduzetnike u Dubrovačko-neretvanskoj, Karlovačkoj, Požeško-slavonskoj i Bjelovarsko-bilogorskoj županiji ostvarili pozitivan financijski rezultat, dok su poduzetnici u preostalih 13 županija iskazali neto gubitak.

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i* ***želite ugovoriti uslugu ili kupiti veći broj paketa****:* [*prodaja@fina.hr*](mailto:prodaja@fina.hr)  *Ako* ***trebate korisničku podršku****: 0800 0080,* [*info@fina.hr*](mailto:info@fina.hr) |  |

1. Preuzeto iz [info.BIZ servisa](https://www.fina.hr/info.biz#ulaz-u-aplikaciju) [↑](#footnote-ref-1)
2. Izvor: Sudski registar, preuzeto 14. travnja 2022. godine. [↑](#footnote-ref-2)
3. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a 2016. - 2020. [↑](#footnote-ref-3)